CELEX: 62022TN0259
Language: ro
Date: 2022-05-12 00:00:00
Title: Cauza T-259/22: Acțiune introdusă la 12 mai 2022 – Mostovdrev/Consiliul

4.7.2022   
            
            
               RO
            
            
               Jurnalul Oficial al Uniunii Europene
            
            
               C 257/38
            
         
      Acțiune introdusă la 12 mai 2022 – Mostovdrev/Consiliul
      (Cauza T-259/22)
      (2022/C 257/49)
      Limba de procedură: engleza
      
         Părțile
      
      
         Reclamantă: AAT Mostovdrev (Mosty, Belarus) (reprezentanți: N. Tuominen și L. Engelen, avocați)
      
         Pârât: Consiliul Uniunii Europene
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei (PESC) 2022/356 a Consiliului din 2 martie 2022 de modificare a Deciziei 2012/642/PESC privind măsuri restrictive având în vedere situația din Belarus (1) și a Regulamentului (UE) 2022/355 al Consiliului din 2 martie 2022 de modificare a Regulamentului (CE) nr. 765/2006 (2) în totalitate, în măsura în care o privesc pe reclamantă; și
               
            
                  —
               
               
                  obligarea Consiliului la plata cheltuielilor de judecată efectuate în prezenta procedură.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv este întemeiat pe faptul că măsurile atacate încalcă obligația de motivare și aduc atingere dreptului la un proces echitabil și dreptului la protecție jurisdicțională efectivă.
               
            
                  2.
               
               
                  Al doilea motiv este întemeiat pe faptul că măsurile atacate încalcă principiul egalității de tratament și constituie un abuz de putere.
               
            
                  3.
               
               
                  Al treilea motiv este întemeiat pe faptul că măsurile atacate sunt disproporționate, depășesc limitele competențelor legislative ale Uniunii și încalcă drepturile fundamentale ale reclamantei.
               
            
         (1)  JO 2022, L 67, p. 103.
      
         (2)  JO 2022, L 67, p. 1.